ddrg/super_eurlex huggingface dataset:
2.

Dopĺňa sa tento odsek: „3. Odchylne od článku 11 sa v prípade zásielok hovädzieho dobytka, oviec a kôz, ktoré pochádzajú z Únie a premiestňujú sa na obdobie najviac 15 dní do tretej krajiny alebo na územie alebo do ich pásma na účely účasti na podujatiach, výstavách a prehliadkach („podujatia“) povoľuje vstup z uvedenej tretej krajiny alebo územia do Únie, ak spĺňajú tieto podmienky: a) tretia krajina alebo územie alebo ich pásmo, kde sa podujatie koná, sú uvedené v zozname na účely vstupu konkrétnych druhov zvierat do Únie; b) zariadenie, v ktorom sa podujatie koná: i) spĺňa požiadavky uplatniteľné na zariadenia vykonávajúce zhromažďovanie kopytníkov stanovené v článku 20 ods. 2 písm. b); ii) pri príchode zásielky na hraničnú kontrolnú stanicu a počas celého trvania podujatia drží len hovädzí dobytok, ovce alebo kozy, ktoré spĺňajú všetky príslušné požiadavky stanovené v právnych predpisoch Únie pre vstup takýchto zvierat do Únie; c) odoslanie zásielky zvierat z Únie do zariadenia uvedeného v písmene b) a z tohto zariadenia do Únie sa vykonáva v dopravných prostriedkoch, ktoré spĺňajú všeobecné požiadavky týkajúce sa dopravných prostriedkov suchozemských zvierat použitých na prepravu suchozemských zvierat stanovené v článku 17, a bez vyloženia v akejkoľvek tretej krajine alebo na území alebo v ich pásme; d) zvieratá v zásielke neprišli od okamihu naloženia na odoslanie z Únie do zariadenia uvedeného v písmene b) a počas celého trvania podujatia až do ich príchodu späť do Únie do kontaktu s inými zvieratami s nižším zdravotným štatútom.“
Článok 1

2. Doplnkový kód TARIC B773, ktorý bol predtým pridelený spoločnosti Oyama Bicycles (Taicang) Co. Ltd, sa od 3. novembra 2020 uplatňuje na spoločnosť Oyama Technology (Jiangsu) Co., Ltd.
(4)

Vykonávacím nariadením Komisie (EÚ) 2021/404 (6) sa stanovujú zoznamy tretích krajín, území alebo ich pásiem, z ktorých je povolený vstup do Únie, pokiaľ ide o tie druhy a kategórie zvierat, ktoré patria do rozsahu pôsobnosti delegovaného nariadenia (EÚ) 2020/692. Konkrétne v časti 1 prílohy II k uvedenému vykonávaciemu nariadeniu sa stanovuje zoznam tretích krajín, území alebo ich pásiem, z ktorých je povolený vstup kopytníkov do Únie. V časti 4 uvedenej prílohy sa stanovujú určité záruky týkajúce sa zdravia zvierat, ktoré možno priradiť k určitým tretím krajinám, územiam alebo ich pásmam v súlade s článkom 237 nariadenia (EÚ) 2016/429. Vzhľadom na riziká pre zdravie zvierat, ktoré by mohlo predstavovať premiestňovanie kopytníkov, ktoré pochádzajú z Únie a ktoré sa premiestňujú do tretej krajiny alebo na územie a okamžite potom sa premiestňujú späť do Únie, by sa možnosť vstupu takýchto kopytníkov späť do Únie po účasti na podujatiach organizovaných mimo Únie stanovená v článku 177 delegovaného nariadenia (EÚ) 2020/692 mala obmedziť na určité tretie krajiny a územia poskytujúce potrebné záruky. Táto možnosť by sa preto mala v časti 4 prílohy II k vykonávaciemu nariadeniu (EÚ) 2021/404 opísať ako záruka zdravia zvierat a mala by sa obmedziť na určité tretie krajiny alebo územia, z ktorých je povolený vstup kopytníkov do Únie v časti 1 uvedenej prílohy.
(6)

Dôkazy v spise takisto potvrdili, že zmena názvu sa uplatňovala od 16. mája 2019, keďže v ten deň túto zmenu zaznamenal úrad pre dohľad nad trhom a správu trhu okresu Ninghai (Market Supervision and Administration Bureau of Ninghai County). Zmena názvu by preto mala nadobudnúť účinnosť od uvedeného dátumu.
(6)

V tabuľke v časti 1 oddielu A prílohy VI k vykonávaciemu nariadeniu (EÚ) 2021/404 sa stanovuje zoznam tretích krajín alebo území alebo ich pásiem, z ktorých sa povoľuje vstup zásielok vtákov chovaných v zajatí a ich zárodočných produktov do Únie. Uvedený zoznam by mal byť v súlade so zoznamom tretích krajín, z ktorých je povolený dovoz vtákov chovaných v zajatí do Únie, stanoveným v prílohe I k vykonávaciemu nariadeniu Komisie (EÚ) č. 139/2013 (6), ktoré sa uplatňovalo do 20. apríla 2021. Okrem toho by sa názvy zoznamov v časti 1 oddieloch A a B prílohy VI k vykonávaciemu nariadeniu (EÚ) 2021/404 mali zmeniť s cieľom vylúčiť poštové holuby v súlade s článkom 62 ods. 2 a 3 delegovaného nariadenia (EÚ) 2020/692 zo zoznamov uvedených v časti 1 oddieloch A a B prílohy VI k vykonávaciemu nariadeniu (EÚ) 2021/404. Príloha VI k vykonávaciemu nariadeniu (EÚ) 2021/404 by sa preto mala zodpovedajúcim spôsobom opraviť a zmeniť.
(5)

V kapitole 34 prílohy II k vykonávaciemu nariadeniu (EÚ) 2021/403 sa stanovuje vzor certifikátu zdravia zvierat na vstup vtákov chovaných v zajatí do Únie (vzor „CAPTIVE-BIRDS“). Článok 62 delegovaného nariadenia (EÚ) 2020/692 sa nedávno zmenil delegovaným nariadením (EÚ) 2021/1705 s cieľom zaviesť výnimku z osobitných požiadaviek na zdravie zvierat pre vtáky chované v zajatí, pokiaľ ide o vstup poštových holubov do Únie z tretej krajiny alebo územia, resp. ich pásma, v ktorých sa bežne držia, so zámerom ich okamžitého vypustenia, pričom sa očakáva, že poletia späť do tejto tretej krajiny alebo na toto územie, resp. do ich pásma. Uvedené zmeny by sa preto mali zohľadniť vo vykonávacom nariadení (EÚ) 2021/403 tak, že sa uvedená kategória vtákov chovaných v zajatí vylúči z uvedeného vzoru certifikátu zdravia zvierat, a namiesto toho sa stanoví nový vzor certifikátu zdravia zvierat na vstup poštových holubov do Únie, ktoré sa majú ihneď po vstupe vypustiť (vzor „RACING PIGEONS-IMMEDIATE RELEASE“). Preto je potrebné zmeniť kapitolu 34 prílohy II k vykonávaciemu nariadeniu (EÚ) 2021/403 a do uvedenej prílohy doplniť novú kapitolu 34a.
(6)

Vykonávacím rozhodnutím (EÚ) 2021/2315 sa schválil plán Ukrajiny na monitorovanie morských ulitníkov v rámci podkategórie „mäkkýše“. Keďže Ukrajina poskytla primerané dôkazy a záruky, že spĺňa požiadavky právnych predpisov Únie na vstup zásielok morských ulitníkov z akvakultúry do Únie, uvedená tretia krajina by sa mala doplniť do zoznamu tretích krajín alebo ich regiónov, z ktorých sa povoľuje vstup zásielok určitých lastúrnikov, ostnatokožcov, plášťovcov a morských ulitníkov do Únie, stanoveného v prílohe VIII k vykonávaciemu nariadeniu (EÚ) 2021/405. Ukrajina bola o tejto skutočnosti náležite informovaná.
(4)

Nedávny vývoj na finančných trhoch, ktorý zaznamenala Komisia, ako je nestabilita spôsobená globálnou pandémiou ochorenia COVID-19, čo viedlo k častejšiemu využívaniu núdzových opatrení týkajúcich sa predaja nakrátko regulačnými orgánmi a orgánom ESMA, ako aj k nárastu rizika zapájania sa retailových investorov do vytesňovania krátkych pozícií (short squeeze), zdôraznili význam zhromažďovania dodatočných informácií o významných čistých krátkych pozíciách v akciách na trvalom základe, čo je kritické na účely dohľadu nad trhom. V tejto súvislosti sa v stanovisku orgánu ESMA dospelo k záveru, že po prijatí nižšej príslušnej prahovej hodnoty na oznamovanie sa výrazne zlepšila transparentnosť a monitorovanie významných čistých krátkych pozícií v akciách na individuálnej, sektorovej a celotrhovej úrovni, čo viedlo k zvýšeniu regulačnej efektívnosti. Orgán ESMA takisto konštatoval, že hraničné náklady na zavedenie zo strany účastníkov trhu by mali byť zanedbateľné, a to vzhľadom na to, že takúto prahovú hodnotu už niekoľko mesiacov uplatňujú. Komisia sa okrem toho domnieva, že by sa malo zabrániť neistote, pokiaľ ide o regulačnú oznamovaciu povinnosť, a pravidlá a povinnosti v tomto ohľade by mali byť stabilné. Na tomto základe a s prihliadnutím na odporúčania uvedené v stanovisku ESMA, s ktorými Komisia súhlasí, je vhodné zmeniť súčasnú príslušnú prahovú hodnotu na oznamovanie a natrvalo ju stanoviť na 0,1 %.
CNT nedosiahla žiadny významný pokrok, pokiaľ ide o ciele zakotvené v charte o prechodnom období z 1. októbra 2020, ktoré sa mali splniť do 18 mesiacov, ako to dokazuje neschválenie návrhu volebného zákona zo strany CNT. To prispieva k odďaľovaniu organizácie volieb, a tým aj úspešného dokončenia politickej transformácie Mali.

Číslo cestovného pasu: B0722922 platný do 13. 8. 2018

Číslo cestovného pasu: diplomatický pas AA0193660 platný do 15. 2. 2023

Choguel Maïga je ako predseda vlády priamo zodpovedný za odloženie volieb stanovených v charte o prechodnom období, a teda marí a podkopáva úspešné dokončenie politickej transformácie Mali, a to najmä tým, že marí a podkopáva konanie volieb a odovzdanie moci zvoleným orgánom.

V rozpore s harmonogramom pre reformy a voľby, ktorý sa v súlade s chartou o prechodnom období pôvodne dohodol so spoločenstvom ECOWAS, v júni 2021 oznámil uskutočnenie „Národných zhromaždení pre obnovu“ (Assises nationales de la refondation – ANR) ako prípravného procesu pre reformy a ako predpokladu organizácie volieb naplánovaných na 27. februára 2022.

Ibrahim Ikassa Maïga ako minister pre obnovu marí a podkopáva úspešné dokončenie politickej transformácie Mali, a to najmä tým, že marí a podkopáva konanie volieb a odovzdanie moci zvoleným orgánom.

V rozpore s harmonogramom pre reformy a voľby, ktorý sa v súlade s chartou o prechodnom období pôvodne dohodol so spoločenstvom ECOWAS, prechodná vláda zhromaždenia ANR oznámila ako prípravný proces pre reformy a ako predpoklad organizácie volieb naplánovaných na 27. februára 2022.

5.

DIARRA, Adama Ben alias Ben Le Cerveau

Miesto narodenia: Kati, Mali Štátna príslušnosť: Mali Číslo cestovného pasu: diplomatický pas vydalo Mali, vydané schengenské vízum Pohlavie: muž Pozícia: člen Prechodnej národnej rady (prechodný zákonodarný orgán) Adresa: Koulouba – Présidence de la République. 00223 BAMAKO

Adama Ben Diarra, známy ako Camarade Ben Le Cerveau, je jedným z mladých vodcov hnutia M5-RFP (Mouvement du 5 Juin-Rassemblement des Forces patriotiques), ktoré zohralo kľúčovú úlohu pri zvrhnutí prezidenta Keitu. Adama Ben Diarra je tiež vodcom Yéréwolo, hlavnej organizácie podporujúcej prechodné orgány, a od 3. decembra 2021 členom Prechodnej národnej rady (CNT). CNT nedosiahla žiadny významný pokrok, pokiaľ ide o ciele zakotvené v charte o prechodnom období z 1. októbra 2020, ktoré sa mali splniť do 18 mesiacov, ako to dokazuje neschválenie návrhu volebného zákona zo strany CNT. To prispieva k odďaľovaniu organizácie volieb, a tým aj úspešného dokončenia politickej transformácie Mali. Adama Ben Diarra aktívne obhajuje a podporuje predĺženie prechodného obdobia počas politických zhromaždení a na sociálnych sieťach, pričom uvádza, že päťročné predĺženie prechodného obdobia, o ktorom rozhodli prechodné orgány v nadväznosti na zhromaždenia ANR, bolo vrúcnym želaním malijského ľudu. V rozpore s harmonogramom pre reformy a voľby, ktorý sa v súlade s chartou o prechodnom období pôvodne dohodol so spoločenstvom ECOWAS, prechodná vláda tieto zhromaždenia ANR oznámila ako prípravný proces pre reformy a ako predpoklad organizácie volieb naplánovaných na 27. februára 2022.
(60)

Dvojstranné konzultácie so Spojeným kráľovstvom sa ukončili 21. decembra. Toto bolo príliš neskoro na to, aby sa výsledok zahrnul do tohto nariadenia, vzhľadom na to, že by sa malo uplatňovať od 1. januára 2022. Rada by preto mala pri plnom rešpektovaní Dohovoru Organizácie Spojených národov o morskom práve a práv a povinností pobrežných štátov, ako aj ich zvrchovanosti a súdnej právomoci stanoviť dočasné TAC, na základe ktorých sa má loviť vo vodách Únie a v medzinárodných vodách a vo vodách, do ktorých udelili rybárskym plavidlám Únie prístup tretie krajiny. Výsledok konzultácií podľa článku 498 dohody o obchode a spolupráci vyjadrený v písomnom zázname podpísanom 21. decembra 2021 by sa mal odzrkadliť v zmene tohto nariadenia, ktorá by sa mala prijať čo najskôr.
1.

Príloha I sa mení takto: a) Oddiel 3 sa nahrádza takto: „Oddiel 3 ZOZNAM CHARAKTERISTÍK Členské štáty vypracúvajú štatistiky o emisiách týchto látok znečisťujúcich ovzdušie: Názov Symbol Vykazovacia jednotka Oxid uhličitý bez emisií z biomasy CO2 1 000 t (Gg) Oxid uhličitý z biomasy CO2 z biomasy 1 000 t (Gg) Oxid dusný N2O t (Mg) Metán CH4 t (Mg) Perfluoróvané uhľovodíky PFC t (Mg) ekvivalentov CO2 Hydrofluoróvané uhľovodíky HFC t (Mg) ekvivalentov CO2 Fluorid sírový a fluorid dusitý SF6 NF3 t (Mg) ekvivalentov CO2 Oxidy dusíka NOX t (Mg) ekvivalentov NO2 Nemetánové prchavé organické zlúčeniny NMVOC t (Mg) Oxid uhoľnatý CO t (Mg) Tuhé častice < 10 μm PM10 t (Mg) Tuhé častice < 2,5 μm PM2,5 t (Mg) Oxidy síry SOX t (Mg) ekvivalentov SO2 Amoniak NH3 t (Mg) Všetky údaje sa vykazujú zaokrúhlené na jedno desatinné miesto.“; b) Oddiel 5 sa nahrádza takto: „Oddiel 5 VYKAZOVACIE TABUĽKY 1. Údaje o jednotlivých charakteristikách uvedených v oddiele 3 sa vypracujú podľa hierarchickej klasifikácie ekonomických činností NACE Rev. 2 (agregačná úroveň A*64), ktorá je plne zlučiteľná s ESÚ 95. Okrem toho sa vypracujú údaje o: — emisiách vypúšťaných do ovzdušia domácnosťami, — premosťovacích položkách, pod ktorými sa myslia vykazované položky, ktoré jasne zmierňujú rozdiely medzi účtami emisií do ovzdušia vykazovanými na základe tohto nariadenia a údajmi vykazovanými v oficiálnych národných súpisoch emisií do ovzdušia. 2. Hierarchická klasifikácia uvedená v odseku 1 je takáto: Emisie do ovzdušia podľa priemyselného odvetvia – NACE Rev. 2 (A*64) Emisie vypúšťané do ovzdušia domácnosťami — doprava, — vykurovanie/chladenie, — iné. Premosťovacie položky Účty celkových emisií do ovzdušia (výrobné činnosti + domácnosti) za každú charakteristiku uvedenú v oddiele 3: Mínus rezidenti daného štátu v zahraničí — rybárske plavidlá daného štátu pôsobiace v zahraničí — pozemná doprava — vodná doprava — letecká doprava Plus nerezidenti na území daného štátu + pozemná doprava + vodná doprava + letecká doprava (+ alebo –) ďalšie úpravy a štatistické odchýlky = Celkové emisie znečisťujúcej látky X vykazované pre UNFCCC (1)/CLRTAP (2).“
1.

Článok 110 sa mení takto: a) odsek 2 sa mení takto: i) v prvom pododseku sa dátum „27. mája 2024“ nahrádza dátumom „27. mája 2025“; ii) v druhom pododseku sa dátum „27. mája 2024“ nahrádza dátumom „27. mája 2025“; b) odseky 3 a 4 sa nahrádzajú takto: „3. Odchylne od článku 5 tohto nariadenia sa pomôcky uvedené v druhom a treťom pododseku tohto odseku môžu uvádzať na trh alebo uvádzať do používania do dátumov stanovených v uvedených pododsekoch za predpokladu, ak odo dňa začatia uplatňovania tohto nariadenia sú uvedené pomôcky naďalej v súlade so smernicou 98/79/ES a za predpokladu, že sa nevykonali žiadne podstatné zmeny konštrukčného návrhu a účelu určenia uvedených pomôcok. Pomôcky s certifikátom, ktorý bol vydaný v súlade so smernicou 98/79/ES a ktorý je platný na základe odseku 2 tohto článku, sa môžu uvádzať na trh alebo uvádzať do používania do 26. mája 2025. Pomôcky, v prípade ktorých si postup posudzovania zhody podľa smernice 98/79/ES nevyžadoval zapojenie notifikovanej osoby, v prípade ktorých bolo vyhlásenie o zhode vypracované pred 26. májom 2022 v súlade s uvedenou smernicou a v prípade ktorých si postup posudzovania zhody podľa tohto nariadenia vyžaduje zapojenie notifikovanej osoby, sa môžu uvádzať na trh alebo uvádzať do používania do týchto dátumov: a) 26. mája 2025 v prípade pomôcok triedy D; b) 26. mája 2026 v prípade pomôcok triedy C; c) 26. mája 2027 v prípade pomôcok triedy B; d) 26. mája 2027 v prípade pomôcok triedy A uvedených na trh v sterilnom stave. Odchylne od prvého pododseku tohto odseku sa požiadavky tohto nariadenia týkajúce sa dohľadu výrobcu po uvedení na trh, trhového dohľadu, vigilancie, registrácie hospodárskych subjektov a pomôcok uplatňujú na pomôcky uvedené v druhom a treťom pododseku tohto odseku namiesto zodpovedajúcich požiadaviek v smernici 98/79/ES. Bez toho, aby bola dotknutá kapitola IV a odsek 1 tohto článku, notifikovaná osoba, ktorá vydala certifikát uvedený v druhom pododseku tohto odseku, naďalej zodpovedá za vhodný dohľad, pokiaľ ide o všetky uplatniteľné požiadavky v súvislosti s pomôckami, na ktoré vydala certifikát. 4. Pomôcky uvedené na trh v súlade s právnymi predpismi podľa smernice 98/79/ES pred 26. májom 2022 sa môžu naďalej sprístupňovať na trhu alebo uvádzať do používania do 26. mája 2025. Pomôcky uvedené na trh v súlade s právnymi predpismi od 26. mája 2022 podľa odseku 3 tohto článku sa môžu naďalej sprístupňovať na trhu alebo uvádzať do používania až do týchto dátumov: a) 26. mája 2026 v prípade pomôcok uvedených v odseku 3 druhom pododseku, alebo v odseku 3 treťom pododseku písm. a); b) 26. mája 2027 v prípade pomôcok uvedených v odseku 3 treťom pododseku písm. b); c) 26. mája 2028 v prípade pomôcok uvedených v odseku 3 treťom pododseku písm. c) a d).“
PRÍLOHA

V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťa tento záznam:

„Khalil Ben Ahmed Ben Mohamed Jarraya (pôvodný prepis: ) [spoľahlivý alias: a) Khalil Yarraya; b) Ben Narvan Abdel Aziz (dátum narodenia: 15. 8. 1970; miesto narodenia: Sereka, bývalá Juhoslávia); c) Abdel Aziz Ben Narvan (dátum narodenia: 15. 8. 1970; miesto narodenia: Sereka, bývalá Juhoslávia); málo spoľahlivý alias: a) Amro; b) Omar; c) Amrou; d) Amr]. Dátum narodenia: 8. 2. 1969. Miesto narodenia: Sfax, Tunisko. Štátna príslušnosť: Tunisko. Číslo cestovného pasu: K989895 (tuniský pas vydaný 26. 7. 1995 v Janove, Taliansko, ktorého platnosť sa skončila 25. 7. 2000). Adresa: Nuoro, Taliansko. Ďalšie informácie: a) z Talianska do Tuniska deportovaný 24. 2. 2015. Dátum zaradenia do zoznamu podľa článku 7d ods. 2 písm. i): 25. 6. 2003.“
(5)

S cieľom zabezpečiť vyváženejšie zastúpenie všetkých záujmov a zlepšiť nestrannosť predsedov je vhodné, aby poradné rady na základe konsenzu nominovali predsedu a aspoň jedného podpredsedu, ktorí patria do rôznych kategórií zainteresovaných strán, ako sa uvádza v článku 45 ods. 1 nariadenia (EÚ) č. 1380/2013. Ak je to možné, pracovným skupinám by mali predsedať zástupcovia oboch kategórií zainteresovaných strán. Poradné rady by mali byť splnomocnené nominovať predsedu a podpredsedov, ktorí nie sú členmi poradných rád.
2.

Bod 1.1 sa nahrádza takto: „1.1. Bez toho, aby bola dotknutá povinnosť vylodiť úlovky, plavidlá používajú veľkosť ôk najmenej 120 mm, alebo najmenej 90 mm pri rybolove vlečnými sieťami s vodiacimi štítmi v Skagerraku alebo najmenej 90 mm pri rybolove vlečnými sieťami s vodiacimi štítmi alebo záťahovými sieťami v Kattegate (*2) (*3). (*2) Pri rybolove v poddivíziách Skagerrak a Kattegat vlečnými sieťami s vodiacimi štítmi s veľkosťou ôk menšou ako 120 mm sa osadí vrchný panel s kosoštvorcovými okami s veľkosťou ôk aspoň 270 mm alebo vrchný panel so štvorcovými okami s veľkosťou ôk aspoň 140 mm. Eventuálne možno v poddivízii Kattegat v období od 1. októbra do 31. decembra osadiť panel so štvorcovými okami s veľkosťou ôk aspoň 120 mm." (*3) Pri rybolove v poddivízii Kattegat záťahovými sieťami s veľkosťou ôk menšou ako 120 mm sa osadí vrchný panel s kosoštvorcovými okami s veľkosťou ôk aspoň 270 mm alebo vrchný panel so štvorcovými okami s veľkosťou ôk aspoň 140 mm. Eventuálne možno v období od 1. augusta do 31. októbra osadiť panel so štvorcovými okami s veľkosťou ôk aspoň 120 mm.“"
(8)

Keďže opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, toto nariadenie by malo nadobudnúť účinnosť ihneď po jeho uverejnení. Keďže lov tresky koruškovitej prebieha od septembra do decembra, toto nariadenie by sa malo uplatňovať od 1. septembra 2021. Takéto uplatňovanie so spätnou účinnosťou neovplyvňuje zásadu právnej istoty a ochrany oprávneného očakávania,
(8)

Delegovaným nariadením Komisie (EÚ) 2021/699 (4) sa nahradilo ustanovenie 21.B.325 písm. c) s cieľom stanoviť, v ktorých prípadoch by mal príslušný orgán členského štátu registrácie okrem osvedčenia o letovej spôsobilosti uvedeného v ustanovení 21.B.325 písm. a) a b) vydať aj osvedčenie o overení letovej spôsobilosti s prihliadnutím na to, či sa na predmetné lietadlo vzťahuje časť M alebo časť ML nariadenia Komisie (EÚ) č. 1321/2014 (5). Prijaté znenie sa však náležite nezaoberalo prípadom nových lietadiel. Nariadenie (EÚ) č. 748/2012 by sa preto malo opraviť.
2.1.4.

Zoznam služieb a činností, ktoré úverová inštitúcia plánuje poskytovať, resp. vykonávať v hostiteľskom členskom štáte a ktoré sú stanovené v oddieloch A a B prílohy I k smernici Európskeho parlamentu a Rady 2014/65/EÚ ( 2 ) , keď sa odkazuje na finančné nástroje stanovené v oddiele C prílohy I uvedenej smernice Finančné nástroje Investičné služby a činnosti Doplnkové služby A 1 A 2 A 3 A 4 A 5 A 6 A 7 A 8 A 9 B 1 B 2 B 3 B 4 B 5 B 6 B 7 C 1 C 2 C 3 C 4 C 5 C 6 C 7 C 8 C 9 C 10 C 11
(3)

Informácie, ktoré úverová inštitúcia poskytuje s pasovým oznámením o pobočke, by mali byť dostatočne podrobné, aby sa zabezpečilo, že príslušný orgán domovského členského štátu je schopný vykonať presné a komplexné posúdenie primeranosti úverovej inštitúcie na vykonávanie činností, v súvislosti s ktorými sa predkladá pasové oznámenie. Na tento účel by poskytnuté informácie mali obsahovať plánovaný dátum začiatku každej činnosti, a nie len plánovaný dátum začiatku hlavných obchodných činností. Podobne by aj finančný plán obsahujúci prognózy súvahy a výkazu ziskov a strát pokrývajúci trojročné obdobie mal obsahovať východiskové predpoklady.
(5)

Treba zabezpečiť, aby chovatelia zo Severného Írska mali naďalej prístup ku genetickým zdrojom oviec a kôz dostupným vo Veľkej Británii, kým hospodárstva vo Veľkej Británii nebudú spĺňať požiadavky na vývoz oviec a kôz určených na šľachtenie do Únie. Kapitola E prílohy IX k nariadeniu (ES) č. 999/2001 by sa preto mala zmeniť tak, aby sa umožnil dovoz oviec a kôz určených na šľachtenie z Veľkej Británie do Severného Írska z hospodárstiev, ktoré nie sú uznané za hospodárstva s kontrolovaným rizikom klasickej klusavky. Táto možnosť by sa mala sprístupniť len hospodárstvam vo Veľkej Británii, ktoré sa pred 1. januárom 2022 zapojili do úradného systému na uznávanie hospodárstiev s kontrolovaným rizikom klasickej klusavky v súlade s podmienkami stanovenými v kapitole A oddiele A bode 1.3 prílohy VIII k uvedenému nariadeniu a ktoré v čase dovozu do Severného Írska spĺňajú podmienky stanovené v písmenách a) až i) uvedeného bodu. Okrem toho by táto možnosť mala byť dočasná a jej platnosť by sa mala skončiť 31. decembra 2024, čím sa daným hospodárstvam vo Veľkej Británii odo dňa nadobudnutia platnosti dohody o vystúpení poskytne dostatočné časové obdobie na to, aby boli uznané za hospodárstva s kontrolovaným rizikom klasickej klusavky.
(6)

Okrem požiadaviek na verejné zdravie uvedených vo vzore úradného certifikátu stanovenom vo vykonávacom nariadení (EÚ) 2020/1641 by živé lastúrniky druhov uvedených vo vykonávacom nariadení Komisie (EÚ) 2018/1882 (4), ktoré sú určené na ľudskú spotrebu, a produkty živočíšneho pôvodu z uvedených lastúrnikov, ktoré sú určené na ďalšie spracovanie v Únii pred ľudskou spotrebou, mali vstupovať do Únie, len ak sú sprevádzané úradným certifikátom, ktorý obsahuje príslušné potvrdenia o zdravotnom stave zvierat. V záujme splnenia požiadaviek na zdravie zvierat, ktoré poskytujú záruky rovnocenné so zárukami stanovenými v právnych predpisoch Únie, by vzor úradného certifikátu mal preto zahŕňať všeobecné požiadavky na zdravie zvierat na účely vstupu týchto komodít do Únie, ktoré sa stanovujú v článku 6 ods. 1 písm. a) a b), článku 6 ods. 2, článku 7 ods. 1 a článku 8 delegovaného nariadenia Komisie (EÚ) 2020/692 (5), a špecifické požiadavky na zdravie zvierat na účely vstupu týchto komodít do Únie, ktoré sa stanovujú v článku 167 písm. a), c) bode ii), písm. c) bode iii) a písm. d) a v článku 169 ods. 1 a 2 delegovaného nariadenia (EÚ) 2020/692.